UudisedKultuurAKEesti uudisedSportVärsked raadiouudisedVälisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv
#000002
Vene luure taastab enda agentide võrgustikku Euroopas
#000003
Pärast Venemaa täieulatuslikku kallaletungi Ukrainale saadeti Euroopast välja üle 400 Vene luureagendi, ent nüüd on Vene luureagentuurid hakanud taastama oma agentide võrgustikku Euroopas ning mõned Euroopa luureagentuurid kardavad, et Venemaa võib edaspidi aktiveerida ka n-ö uinuvaid agente.
#000004
Venemaa alles taastub 2022. aastal Euroopast välja saadetud diplomaate teeselnud luureagentide massilisest väljasaatmisest. Mitme Euroopa luureagentuuri hinnangul on Vene välisluureteenistus SVR ja Vene sõjaluureagentuur GRU asunud agressiivselt enda agentide võrgustikku Euroopas taas üles ehitama ning selle töö fookuses on Ukrainale saadetav sõjaline abi, vahendas Politico.
#000005
Suurbritannia julgeolekuteenistuse MI5 juht Ken McCallum ütles Politicole, et eelmisel aastal Euroopast välja saadetud rohkem kui 400 agenti on kõige kaalukam strateegiline löök Moskva vastu moodsa luure ajaloos. Diplomaate teeselnud agente saadeti välja nii Prantsusmaalt, Belgiast kui ka Saksamaalt.
#000006
Eraldiseisvalt teatas hiljuti Soome kaitsepolitsei supo, et Vene luureagentide väljasaatmine ning nende asendajatele viisade andmisest keeldumine on tuntavalt nõrgendanud Moskva luureoperatsioone Põhjalas. Soome kaitsepolitsei hinnangul vähenes riigis Vene luureohvitseride hulk umbes poole võrra.
#000007
Leedu riikliku julgeolekuameti (VSD) juht Darius Jauniškis ütles Politicole, et Vene luureteenistused püüavad taastada või luua uusi võimalusi enda luuretegevuste tarbeks Euroopas. Venelased uurivad Jauniškise sõnul ka teisi luureandmete kogumise meetodeid, nagu mittetraditsioonilised variidentiteedid ja operatsioonid küberilmas.
#000008
Darius Jauniškise hinnangul on Vene luureinfo kogumise fookuses Euroopa kriitiline taristu ning peatähtsaks on lääneriikide sõjaline abi Ukrainale. Jauniškis tõi esile, et Venemaa püüab agente värvata, kus ta saab, näiteks on Leedu kodanikele lähenetud, kui nad on reisinud Venemaale või Valgevenesse.
#000009
Leedu julgeolekuagentuurid märkisid selleaastase ohuhinnangu raporti raames, et Valgevene luureteenistused on võtnud sihiks ka Valgevene emigrandid ja isegi Valgevene opositsioonilised organisatsioonid, et värvata nende seast endale agente ning jälgida ja häirida nende tegevusi. Darius Jauniškis rõhutas, et Valgevene opositsiooni vastu tunneb huvi ka Venemaa.
#000010
Mitme Euroopa luureagentuuri hinnangul olid Vene agendid seotud ka mitme eelmisel aastal toimunud veidra sabotaažijuhtumiga. Näiteks lõigati eelmise aasta sügisel Põhja-Saksamaal läbi rongide liikumise tarbeks tarvilikud kaablid ning üht Taani saart elektriga ühendav kaabel. Nii Norra kui ka Leedu on teatanud, et luba mitte omavad droonid on lennanud nende lennuväljade ja energiataristu lähistel.
#000011
WTA-ga pahandanud Rõbakina loobus Tokyo turniirist
#000014
Soome välisminister: peame valmistuma selleks, et Venemaa muutub veel hullemaks
#000028
Sõja 578. päev: Vene rünnakud Ukraina küladele kirdes tõid kaasa ohvreid
#000030
Teisipäev on sajuta, sooja on alla 20 kraadi
#000033
Stefan Arand võitis debüütaastal MM-sarjas pronksmedali
#000034
USA kirjutavate tööliste vanamoodne streik jäi ajale jalgu
#000036
Eesti Pank: majanduskasv taastub järgmisel aastal
#000045
Arhiivide üldinfoarhiiv.err.eeKoopiad ja kasutamineMuuseumKostüümilaenutusTehnilised teenusedHelistuudiodKultuuriteatedKutse andmine
#000051